
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 23359/5517 

Κανονισμός Λειτουργίας της βιομηχανικής περιοχής Ρόδου - Τμήμα Α' 
(Πολυώροφο Βιοτεχνικό Κέντρο ΕΤΒΑ - ΕΟΜΜΕΧ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ 8ι ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Νόμου 4458/1965 «περί Βιομηχανικών Περιοχών 
και ειδικότερα το άρθρο 1, παράγρ, 3 και το άρθρο 5, παράγρ. 1 αυτού, 
όπως αντικαταστάθηκε από το άρθρο 26 του Ν. 1116/81 και διατηρή¬ 
θηκε σε ισχύ με το άρθρο 25, παράγρ. 7 του Νόμου 1262/1982. 

2. Το Νόμο 1558/1985 «Κυβέρνηση και Κυβερνητικά Όργανα» (ΦΕΚ 
137/Α/26.7.85) και ειδικότερα το άρθρο 23 και το άρθρο 24, παράγρ. 3 
στοιχ. (ε) αυτού. 

3. Το Π.Δ. 437/18.9.1985 (ΦΕΚ 157/Α/19.9.1985) «Καθορισμός 
και ανακατανομή των αρμοδιοτήτων των Υπουργείων» και ειδικότερα το 
άρθρο 10, παράγρ. 4. 

4. Το Π.Δ. 229/10.7.1986 (ΦΕΚ 96/Α716.7.86) «Σύσταση και Ορ¬ 
γάνωση της Γενικής Γραμματείας Βιομηχανίας». 

5. Την απόφαση του Πρωθυπουργού 1321/25.9.1987 (ΦΕΚ 531/Β/ 
30.9.1987) «Ανάθεση αρμοδιοτήτων στον Αναπληρωτή Υπουργό Βιομη¬ 
χανίας, Ενέργειας & Τεχνολογίας Κ. Παπαναγιώτου». 

6. Την κοινή απόφαση των Υπουργών Περιβάλλοντος, Χωροταξίας & 
Δημοσίων Έργων και Βιομηχανίας, Ενέργειας & Τεχνολογίας ΟΙΚ. 
Β. 13758/3468/23.7.1987 «Καθορισμός των ορίων της Βιομηχανικής 
Περιοχής Ρόδου - Τμήμα Α' για τη λειτουργία του Πολυωρόφου Βιοτεχνι¬ 
κού Κέντρου ΕΤΒΑ - ΕΟΜΜΕΧ» (ΦΕΚ 89/Α'/29.7.1987). 

7. Τους όρους της από 12 Δεκεμβρίου 1984 Σύμβασης Πλαισίου συνερ¬ 
γασίας μεταξύ ΕΤΒΑ Α.Ε. και ΕΟΜΜΕΧ. 

8. Τους όρους της από 11 Φεβρουάριου 1987 Προκαταρκτικής Συμφω¬ 
νίας μεταξύ ΕΤΒΑ Α.Ε. και ΕΟΜΜΕΧ για την οργάνωση Βιοτεχνικού Κέ¬ 
ντρου και Κέντρου Κοινοτομιών στη Ρόδο. 

9. Την απόφαση της Επιτροπής της ΕΤΒΑ Α.Ε. του άρθρου 1, παρ. 
1, εδάφ. (γ) του Νόμου 742/1977, αποφασίζει: 

Α. Εγκρίνεται ο Κανονισμός Λειτουργίας της Βιομηχανικής Περιοχής 
Ρόδου - Τμήμα Α' (Πολυώροφο Βιοτεχνικό Κέντρο ΕΤΒΑ - ΕΟΜΜΕΧ) 
που υποβλήθηκε στο Υπουργείο Βιομηχανίας, Ενέργειας & Τεχνολογίας 
από την Ελληνική Τράπεζα Βιομηχανικής Αναπτύξεως και έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΒΙΟΜΗΧΑΝΙΚΗΣ ΠΕΡΙΟΧΗΣ ΡΟΔΟΥ - ΤΜΗΜΑ Α’ 
(ΠΟΛΥΩΡΟΦΟ ΒΙΟΤΕΧΝΙΚΟ ΚΕΝΤΡΟ ΕΤΒΑ - ΕΟΜΜΕΧ) 

Προοίμιο 

Κατ’ εφαρμογήν του άρθρου 1, παρ. 2 εδάφ. (β) του Νόμου 42/1977, η 
Ελληνική Τράπεζα Βιομηχανικής Αναπτύξεως Α.Ε., ως φορέας οργανώ- 


σεως των Βιομηχανικών Περιοχών, προβαίνει στην ανέγερση πολυωρόφων 
κτιρίων για την εγκατάσταση και λειτουργία βιοτεχνικών επιχειρήσεων. 

ΚΕΦΑΛΑΙΟ I. 

Προϋποθέσεις και όροι εγκατάστασης επιχειρήσεων 
στη Βιομηχανική περιοχή Ρόδου - Τμήμα Α' 

(Πολυώροφο Βιοτεχνικό Κέντρο ΕΤΒΑ - ΕΟΜΜΕΧ) 

Άρθρο 1. 

1. Στη Βιομηχανική Περιοχή Ρόδου - Τμήμα Α' (Πολυώροφο Βιοτεχνικό 
Κέντρο ΕΤΒΑ - ΕΟΜΜΕΧ), η οποία του λοιπού θα ονομάζεται χάριν συ¬ 
ντομίας ΠΟΛΥΩΡΟΦΟ ΒΙΟΤΕΧΝΙΚΟ ΚΕΝΤΡΟ ΡΟΔΟΥ, εγκαθίστα¬ 
νται παραγωγικές βιοτεχνικές επιχειρήσεις, των οποίων το αντικείμενο δεν 
προκαλεί κινδύνους εκρήξεως ή πυρκαγιάς, διαφυγής ασφυκτικών ή τοξι- 
κών αερίων, διαρροής διαβρωτικών, τοξικών ή καυστικών υγρών και εν γέ- 
νει ουσιών, οι οποίες στις αναμενόμενες από τη συνήθη λειτουργία της επι¬ 
χείρησης συγκεντρώσεις, μπορούν να προκαλέσουν βλάβη σε ανθρώπους ή 
πράγματα. 

2. Οι παραπάνω προϋποθέσεις διευκρινίζεται ότι αφορούν οποιαδήποτε 
φάση της παραγωγής, συσκευααίας, αποθηκεύσεως, μεταφοράς πρώτων 
και βοηθητικών υλών ή τελικών προϊόντων, καθώς και διαθέσεως αερίων, 
υγρών και στερεών αποβλήτων. 

3. Για την τήρηση των όρων αυτών ο φορέας έχει το δικαίωμα: α) να 
προβαίνει στην εξέταση όλων των αναγκαίων τεχνικών στοιχείων προ της 
παραχωρήσεως του ακινήτου (μίσθωση ή πώληση), β) στη διενέργεια ελέγ¬ 
χων κατά τη λειτουργία της επιχείρησης γ) στην ενημέρωση και πρόσκληση 
των υγειονομικών ή άλλων αρμοδίων υπηρεσιών της Νομαρχίας προς επι¬ 
βολή των κατά νόμο κυρώσεων σε περίπτωση παραβιάσεων των κανόνων 
αυτών. 

4. Στο Πολυώροφο Βιοτεχνικό Κέντρο Ρόδου εγκαθίστανται επίσης οι 

αναγκαίες επιχειρήσεις παροχής υπηρεσιών προς τις εγκατεστημένες μονά¬ 
δες. * 

5. Προκειμένου μία παραγωγική βιοτεχνική επιχείρηση να εγκαταστα¬ 
θεί εντός του Πολυωρόφου Βιοτεχνικού Κέντρου Ρόδου, πρέπει να υποβάλει 
αίτηση επί ειδικού εντύπου προς το φορέα διοίκησης και διαχείρισης. 

.6.0 φορέας αξιολογεί και αποφαίνεται περί της αποδοχής ή μη της αιτή- 
σεως εγκαταατάσεως εντός διμήνου από της υποβολής της. 

7. Η ενδιαφερόμενη επιχείρηση πρέπει, εντός τριμήνου από την ημερομη¬ 
νία που ο φορέας θα της γνωστοποιήσει τους όρους με τους οποίους έγινε 
αποδεκτό το αίτημά της να προχωρήσει στην υπογραφή του αγοραπωλητη- 
ρίου συμβολαίου ή της σύμβασης μισθώσεως. 

8. Η παραχώρηση (μίσθωση ή πώληση) χώρου του Πολυωρόφου Βιοτε¬ 
χνικού Κέντρου Ρόδου συντελείται μετά την πλήρωση των όρων της εγκρί- 
σεως και την υπογραφή των κατά νόμον απαιτουμένων συμβάσεων. 

9. Η επιχείρηση μπορεί να μεταβάλει τον παραγωγικό σκοπό που δή¬ 
λωσε κατά την εγκατάσταση, μόνο μετά από έγγραφη συναίνεση του φορέα 
και αφού παρέλθει τουλάχιστον έτος από την έναρξη λειτουργίας της. 

10. Εάν η επιχείρηση παύσει τη λειτουργία της ή μεταβάλει χωρίς την 
έγκριση του φορέα τον παραγωγικό σκοπό ή μειώσει αδικαιολόγητα 
την παραγωγή της, ο φορέας μπορεί να καταγγείλει μονομερώς τη σύμ¬ 
βαση παραχωρήσεως του ακινήτου και να ακυρώσει τη σχετική πράξη. 

11. Τα αναφερόμενα στις παραγράφους 9 και 10 πρέπει ν’ αποτελούν 
όρους της συμβάσεως παραχωρήσεως που αναφέρεται στην ανωτέρω παρά¬ 
γραφο 8. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12. Τα αναφερόμενα στις παραγράφους 9, 10 και 11 ιοχύουν και για 
τους καθολικούς και ειδικούς εν γένει διαδόχους των αρχικών ιδιοκτητών, 
καθώς και για τις προεγκατεστημένες επιχειρήσεις και τους διαδόχους αυ¬ 
τών. 

Άρθρο 2. 

1. Η εγκατάσταση επιχειρήσεως, που περιλαμβάνεται στα οριζόμενα 
στην παράγραφο 1 του άρθρου 1 του παρόντος Κανονισμού, γίνεται είτε δια 
μεταβιβάσεως της κυριότητος ή συστάσεως ετέρου εμπραγμάτου δικαιώ¬ 
ματος επί του χτίσματος, είτε δι’ εχμισθώσεως, ή ετέρου; ενοχικής σχέαεως, 
υπό όρους που συμφωνούνται σε κάθε περίπτωση μετοιξύ του φορέα και του 
εκπροσώπου της επιχειρήσεως στα πλαίσια των όρων του παρόντος Κανονι¬ 
σμού και πάντοτε ενώπιον συμβολαιογράφου. 

2. Οι όροι, εν γένει, παραχωρήσεως των βιοτεχνικών χώρων, οι οποίοι 
αφορούν τον τρόπο διαθέσεως (πώληση ή μίσθωση), τον τρόπο πληρωμής, 
το χρόνο εξοφλήσεως του τιμήματος προκειμένου περί πωλήσεως ή τη διάρ¬ 
κεια της μισθώσεως, το μίσθιο, το επιτόκιο κλπ., θα καθορίζονται με από¬ 
φαση του φορέα και θα διατυπώνονται στη σύμβαση, που θα υπογράφεται σε 
κάθε περίπτωση. 

3. Οι διατάξεις του Νόμου 4458/1965 «περί Βιομηχανικών Περιο¬ 
χών», όπως τροποποιήθηκε και συμπληρώθηκε από το Νόμο 742/1977 ή 
θα συμπληρωθεί - τροποποιηθεί στο μέλλον ισχύουν γενικώς και για το Πο¬ 
λυώροφο Βιοτεχνικό Κέντρο Ρόδου. 

4. Για το Πολυώροφο Βιοτεχνικό Κέντρο Ρόδου έχει συσταθεί σύμφωνα 
με τις διατάξεις του Αστικού Κώδικα, η Πράξη Συστάσεως Οριζοντίου ιδιο¬ 
κτησίας αριθ. 6175/1981 της τέως Συμβολαιογράφου Ρόδου Μάρως 
Βαμβουνάκη - Σταυροπούλου, που τροποποιήθηκε με την 11316/1985 
του Συμβολαιογράφου Ρόδου Αντωνίου Νεοφύτου οι οποίες πράξεις καθ’ ο 
μέρος αντιτίθεται στον παρόντα Κανονισμό παύουν να ισχύουν. 

ΚΕΦΑΛΑΙΟ II. 

Δικαιώματα και υποχρεώσεις συμβαλλομένων μερών. 

Άρθρο 3. 

1. Ο φορέας, μέχρι πλήρους διαθέσεως σε τρίτους όλων των χώρων του 
Πολυωρόφου Βιοτεχνικού Κέντρου Ρόδου, δικαιούται, χωρίς τη σύμπραξη 
των λοιπών συνιδιοκτητών και χωρίς ν’ απαιτείται συναίνεση των λοιπών 
συνιδιοκτητών, να προβαίνει σε τροποποιήσεις της Πράξεως Συστάσεως 
Οριζοντίου Ιδιοκτησίας, καθώς και των σχεδίων κατόψεων, κατά τρόπον 
ώστε να διαμορφώνονται, με τη συνένωση επιμέρους χώρων, μεγαλύτεροι, 
σύμφωνα με τις ανάγκες των επιχειρήσεων οπότε τροποποιούνται ανάλογα 
ο πίνακας κατανομής ποσοστών συνιδιοκτησίας και τα σχετικά σχέδια κα¬ 
τόψεων. Τα παραπάνω τελούν υπό την αίρεση της μη επεμβάσεως στα φέ- 
ροντα στοιχεία του κτηρίου. 

2. Εφόσον απαιτηθούν από τις ανάγκες λειτουργίας της επιχειρήσεως 
εσωτερικές μετασκευές, αυτές θα είναι περιορισμένης κλίμακας και θα 
πραγματοποιούνται μετά από άδεια του φορέα, η οποία θα δίδεται, αφού ο 
ενδιαφερόμενος προσκομίσει βεβαίωση Διπλωματούχου Πολιτικού Μηχα¬ 
νικού, μέλους του ΤΕΕ, ότι οι μετασκευές δεν θίγουν την αντοχή του κτη¬ 
ρίου. Η βεβαίωση αυτή θα έχει επικυρωθεί προηγουμένως από το Γραφείο 
Πολεοδομίας Ρόδου με βάση τα δεδομένα της οικοδομικής άδειας ανεγέρ- 
σεως του κτηρίου αριθ. 729/1981 (αναθεώρηση 1.7.1982). Οι μετα¬ 
σκευές θα γίνουν υπό την επίβλεψη του ίδιου Μηχανικού. 

3. Οι τροποποιήσεις που περιγράφονται στην παράγραφο 1 του παρόντος 
άρθρου δεν πρέπει να θίγουν τα ποσοστά συνιδιοκτησίας επί του όλου οικο¬ 
πέδου, το εμβαδόν, τον όγκο και λοιπά στοιχεία των ιδιοκτησιών που ανή¬ 
κουν σε άλλους ιδιοκτήτες, ούτε να μεταβάλουν τα κοινόκτητα και κοινό¬ 
χρηστα τμήματα του κτιρίου. 

4. Απαγορεύεται η ανάρτηση οποιουδήποτε αντικειμένου από τις οροφές 
των κτηρίων. Ομοίως απαγορεύεται η χρήση του δώματος των κτηρίων 
για την αποθήκευση πάσης φύσεως αντικειμένων. 

Απαγορεύεται, επίσης, η άνοδος στο δώμα οποιουδήποτε ατόμου, εκτός 
των επιφορτισμένων με τη συντήρηση των κτηρίων. 

5. Οι χώροι του Πολυωρόφου Βιοτεχνικού Κέντρου Ρόδου πρέπει να 
χρησιμοποιούνται μόνο για την εργασία, την οποία δήλωσαν οι επιχειρημα¬ 
τίες στο φορέα. Η εργασία αυτή θα πρέπει να εκτελείται ομαλά και κανο¬ 
νικά, ώστε να μην προκαλείται θόρυβος, ή ενόχληση ή ανησυχία σε οποιον- 
δήποτε άλλον από τους μισθωτές ή ιδιοκτήτες. 

6. Απαγορεύεται απολύτους η μεταβολή των όψεων των κτηρίων, το 
άνοιγμα οπών και παραθύρων στους τοίχους και εν γένει κάθε μεταβολή 
που θίγει σωληνώσεις υδρεύσεως και αποχετεύσεως ή λοιπά δίχτυα που 
διέρχονται καθ’ οιονδήποτε τρόπον από τις επιμέρους ιδιοκτησίες. 

7. Απαγορεύεται ο χρωματισμός εν όλω ή εν μέρει των εξωτερικών τοί¬ 
χων επιμέρους ιδιοκτησίας, ή η αλλαγή του εξωτερικού χρωματισμού των 
παραθυροφύλλων, θυρών, περσίδων, των εξωτερικών διακοσμήσεων και εν 
γένει κάθε αλλαγή των όψεων του Πολυωρόφου Βιοτεχνικού Κέντρου Ρό¬ 
δου, χωρίς την άδεια του φορέα, ο οποίος μπορεί ν’ αποφασίζει σχετικώς επί 
καθολικής βάσεως και όχι μεμονωμένα. 


8. Απαγορεύεται απολύτως σε οποιαδήποτε εγκατεστημένη επιχείρηση 
η ανόρυξη φρεάτων για την προμήθεια νερού ή η εκσκαφή απορροφητικών ή 
και σηπτικών βόθρων. Ειδικές κατασκευές για την προεπεξεργασία απο¬ 
βλήτων, που τυχόν απαιτείται από την παραγωγική δραστηριότητα της 
επιχείρησης, επιτρέπονται μόνο μετά από έγκριση του φορέα, ο οποίος έχει 
τη δυνατότητα να επιβάλει την κατασκευή αυτού του είδους εγκαταστάσεων 
σε επιχειρήσεις εφόσον κρίνεται σκόπιμο για την προστασία εν γένει του πε¬ 
ριβάλλοντος. 

9. Οι εγκατεστημένες επιχειρήσεις συνδέονται υποχρεωτικά, μέσω του 
αποχετευτικού δικτύου του Πολυωρόφου Βιοτεχνικού Κέντρου Ρόδου, με το 
Κεντρικό Σύστημα Βιολογικού Καθαρισμού, Οικιακών Λυμάτων αυτού. 
Στο εν λόγω αποχετευτικό δίκτυο απαγορεύεται η διοχέτευση λυμάτων 
παρά μόνον εάν έχει ληφθεί προηγουμένως σχετική άδεια από το φορέα, 
στην οποία θα αναφέρεται επακριβώς η επιτρεπόμενη για απόρριψη ποσό¬ 
τητα και ποιότητα. 

Απαγορεύεται, πάντως, ρητώς η απόρριψη στο δίκτυο των ακολούθων 
ουσιών: 

α. Ανθρακασβεστίου ή ουσιών που περιέχουν ανθρακασβέστιο. 

β. Τγρών σε θερμοκρασία μεγαλύτερη των 50 βαθμών 0 

γ. Ουσιών, των οποίων το σημείο ανεφλέξεως είναι ίσο ή μικρότερο των 
40 βαθμών Ο 

δ. Ουσιών των οποίων το ΡΗ είναι ίσο ή μικρότερο του 6,0 και μεγαλύ¬ 
τερο του 9,0 

ε. Κολλωδών ή άλλων ουσιών, οι οποίες διογκώνονται σε επαφή με το 
νερό. 

στ. Ορυκτελαίων, φυτικών ή ζωικών λιπών ή ελαίων, γράσσων, καθώς 
και διαλυτών πετρελαϊκής ή άλλης βάσεως. 

Ο φορέας διατηρεί το δικαίωμα να ελέγχει το είδος και την ποσότητα των 
διατιθεμένων λυμάτων και να καλεί τις υγειονομικές ή άλλες αρμόδιες υπη¬ 
ρεσίες της Νομαρχίας για τη διενέργεια ελέγχων, καθώς και να επιβάλει τις 
κατά νόμον κυρώσεις. 

10. Η παράβαση κάποιας από τις παραπάνω διατάξεις παρέχει το δικαί¬ 
ωμα στο φορέα να προβεί στην άρση της παραβάσεως με δαπάνες του πα¬ 
ραβάτη. 

Άρθρο 4. 

1. Ο φορέας διατηρεί το αποκλειστικό δικαίωμα να ρυθμίζει την κατεύ¬ 
θυνση πεζών και οχημάτων στους χώρους του Πολυωρόφου Βιοτεχνικού 
Κέντρου Ρόδου και να μεριμνά για όλα τα ανακύπτοντα προβλήματα κυ¬ 
κλοφορίας, συνεργαζόμενος με τις αρμόδιες τοπικές αρχές. 

2. Επιτρέπεται η στάθμευση οχημάτων μόνο στους ειδικά διαμορφωμέ¬ 
νους χώρους αταθμεύσεως (ΡΑΚΚΙΝΟ). Η φόρτωση και εκφόρτωση προϊό¬ 
ντων ή πρώτων υλών, η μεταφορά υλικών κ.λπ. πρέπει να διενεργείται 
κατά τρόπο που θα διασφαλίζει την καθαριότητα των κοινοχρήστων και κοι- 
νοκτήτων υπαιθρίων, ημιϋπαιθρίων και κλειστών χώρων. Με απόφαση του 
φορέα μπορεί να καθορίζεται ημερήσιο ωράριο, κατά το οποίο θα επιτρέπε¬ 
ται να πραγματοποιούνται μεταφορές, φορτοεκφορτώσεις κ.λπ. 

3. Η συντήρηση των χώρων πρασίνου και των λοιπών χώρων εξωραϊ- 
σμού του Πολυωρόφου Βιοτεχνικού Κέντρου Ρόδου είναι υποχρεωτική για 
το σύνολο των εγκατεστημένων. 

4.0 φωτισμός των χώρων και η τοποθέτηση πληροφοριακών ή διαφημι¬ 
στικών πινακίδων εναπόκεινται στην αποκλειστική αρμοδιότητα του φορέα. 

5. Οι εγκαθιστάμενες ή εγκατεστημένες επιχειρήσεις πρέπει να συμμορ¬ 
φώνονται με τις διατάξεις των Νόμων 4458/1965 και 742/1977 «περί 
Βιομηχανικών Περιοχών», καθώς και με τις τυχόν μελλοντικές τροποποιή¬ 
σεις ή συμπληρώσεις αυτών, καλούμενες από το φορέα εγγράφως νά λά¬ 
βουν γνώση τούτων. Το αυτό ισχύει και προκειμένου περί παντός Νόμου, 
που πιθανόν διέπει την προστασία του περιβάλλοντος. 

6. Κάθε επιχείρηση που εγκαθίσταται στο Πολυώροφο Βιοτεχνικό Κέ¬ 
ντρο Ρόδου υποχρεούται να συγκεντρώνει τα στερεά της απορρίματα σε κα¬ 
τάλληλα δοχεία που θα βρίσκονται σε θέση που προσδιορίζει ο φορέας, ώστε 
να είναι δυνατή η συλλογή τους από την υπηρεσία αποκομιδής απορριμά- 
των. Σε ότι αφορά τα μεγάλου όγκου ή οχληράς φύσεως απορρίματα, η επι¬ 
χείρηση υποχρεούται να μεριμνά για την αποκομιδή τους με δικά της έξοδα. 

7. Κάθε επιχείρηση υποχρεούται να διοχετεύει τα λύματα αυτής σύμ¬ 
φωνα με τα αναφερόμενα στο άρθρο 3, παράγραφος 9 και να τηρεί επακρι¬ 
βώς τους εκάστοτε ισχύοντες υγειονομικούς κανονισμούς των αρμοδίων 
υγειονομικών υπηρεσιών και να συμμορφώνεται προς τις υποδείξεις των αρ¬ 
μοδίων προς τούτο αρχών. 

8. Δεν επιτρέπεται η χρήση των κοινοχρήστων και κοινοκτήτων χώρων 
για άλλες χρήσεις πλην των προαναφερθεισών στα προηγούμενα άρθρα (κυ- 
κυκλοφορία πεζών και οχημάτων, στάθμευση οχημάτων, χώροι πρασίνου, 
ειδικές εγκαταστάσεις). 

Άρθρο 5. 

1. Οι επιχειρήσεις υποχρεούνται να διατηρούν για λόγους καλαισθησίας 

σε καλή κατάσταση τους ιδιόκτητους ή μισθωμένους χώρους του Πολύωρο- - πυρόσβεσης 

φου Βιοτεχνικού Κέντρου Ρόδου και να διατηρούν τους ασκεπείς χώρους β) Δαπάνες συντήρησης εγκαταστάσεων: 


κατάλληλα εξωραϊσμένους. 

2. Οι επιχειρήσεις πρέπει να καταβάλλουν κάθε δυνατή επιμέλεια για να 
αποφεύγεται η επαγωγή ζημίας στους δρόμους του Πολυωρόφου Βιοτεχνι¬ 
κού Κέντρου, και να καταβάλλουν στο φορέα αποζημίωση για κάθε ζημία 
που προξένησαν από αμέλεια στα δίκτυα (οδοί, χώροι στάθμευσης, χώροι 
πρασίνου, υπόνομοι, οχετοί, σωλήνες ύδρευσης, καλώδια ηλεκτροδότηαης 
και τηλεφωνοδότησης κ.λπ.), ή άλλη ιδιοκτησία του φορέα. 

3. Οι επιχειρήσεις δεν επιτρέπεται να σχηματίζουν τόπον σκυβάλων ή 
σωρούς σκυβάλων ή αχρήστων μέσα στα κτίρια ή έξω από αυτά. Όλα τα 
σκύβαλα και άχρηστα, που πιθανώς σωρεύονται εντός των χώρων των επι¬ 
χειρήσεων, καθώς και όλα τα χρησιμοποιούμενα κιβώτια (χάρτινα, ξύλινα, 
μεταλλικά, πλαστικά κ.λπ.), πρέπει να μεταφέρονται μία φορά τουλάχιστον 
την εβδομάδα, με μέριμνα της κάθε επιχείρησης, εκτός του χώρου του Πο¬ 
λυωρόφου Βιοτεχνικού Κέντρου Ρόδου, σύμφωνα με τις υποδείξεις των αρ¬ 
μοδίων αρχών. Γενικώς οι επιχειρήσεις υποχρεούνται να διατηρούν τους 
χώρους των μονάδων τους καθαρούς και σε καλή κατάσταση και τάξη. 

Άρθρο 6. 

1. Απαγορεύεται να χρησιμοποιούνται οι όψεις του κτιρίου (εξωτερικοί 
τοίχοι) για διαφημιστικούς σκοπούς από τις εγκατεστημένες στο Πολυώ¬ 
ροφο Βιοτεχνικό Κέντρο Ρόδου επιχειρήσεις. Ομοίως απαγορεύεται η ανάρ¬ 
τηση ή τοποθέτηση στα κτίρια διαφημιστικών σημάτων, αφισών, γνωστο¬ 
ποιήσεων, πινακίδων, ονομάτων κ.λπ., που αλλοιώνουν το χαρακτήρα του 
κτιρίου. 

2. Ο φορέας διατηρεί το δικαίωμα να καθορίσει τη θέση και τον τρόπο 
προβολής των εγκατεστημένων επιχειρήσεων και να τοποθετήσει πληροφο¬ 
ριακά σήματα ή πινακίδες στους χώρους του Πολυωρόφου Βιοτεχνικού Κέ¬ 
ντρου Ρόδου. 

3. Επιτρέπεται η τοποθέτηση πινακίδων ή σημάτων ενδεικτικών του ονό¬ 
ματος των επιχειρήσεων μόνο στους εσωτερικούς χώρους κάθε μονάδας. 

ΚΕΦΑΛΑΙΟ III 

Παρεχόμενες υπηρεσίες και οικονομικές επιβαρύνσεις 
Άρθρο 7. 

1. Στο Πολυώροφο Βιοτεχνικό Κέντρο Ρόδου παρέχονται για την εξυπη¬ 
ρέτηση των εγκατεστημένων σ’ αυτό επιχειρήσεων υπηρεσίες: α) Καθαριό- 
τητος, φωτισμού και ευπρεπισμού των κοινοχρήστων χώρων (στεγασμένων 
και υπαιθρίων), β) επεξεργασίας και διάθεσης λυμάτων και γ) πυροσβεστι¬ 
κής αρωγής. 

2. Οι επιχειρήσεις είναι υποχρεωμένες να αποδεχθούν τις υπηρεσίες που 
αναφέρονται υπό στοιχεία (α) και (β) στην παράγραφο 1 του παρόντος άρ¬ 
θρου, καταβάλλοντας στο φορέα τις αναλογούσες δαπάνες, οι οποίες καθο¬ 
ρίζονται εκάστοτε από το φορέα για την κάλυψη των δαπανών παροχής των 
υπηρεσιών αυτών. Ειδικότερα οι δαπάνες κάθε επιχείρησης για την παροχή 
των υπό στοιχείο (α) υπηρεσιών επιμερίζονται αναλογικά με βάση τα ποσο¬ 
στά συνιδιοκτησίας. Σ’ ότι αφορά τις δαπάνες των υπό στοιχείο (β) υπηρε¬ 
σιών αυτές επιμερίζονται με βάση την ποσότητα του καταναλισκομένου νε¬ 
ρού πολλαπλασιασμένη με συντελεστή που θα καθορίζεται κατ έτος από το 
φορέα. 

Άρθρο 8. 

Η εγκατάσταση και λειτουργία στο Πολυώροφο Βιοτεχνικό Κέντρο Ρό¬ 
δου Ταχυδρομικού Παραρτήματος, Γραφείου Τηλεπικοινωνιών, Τραπεζι¬ 
κού Καταστήματος ή Πρακτορείου και άλλων δημοσίου χαρακτήρος αρχών 
ή υπηρεσιών κοινής ωφελείας, που ολοκληρώνει τον κύκλο των παρεχομέ- 
νων προς τις επιχειρήσεις και το προσωπικό το απασχολούμενο σ αυτές 
υπηρεσιών και διευκολύνσεων ανάγεται στη γενικότερη μέριμνα του φορέα. 

Άρθρο 9. 

Το αντίτιμο του καταναλισκομένου από τις επιχειρήσεις νερού και ηλε¬ 
κτρικού ρεύματος, καθώς και τα τέλη τηλεφωνικών συνδιαλέξεων με τις τυ¬ 
χόν ισχύουσες κατά’περίπτωση πάγιες επιβαρύνσεις βαρύνουν τις επιχειρή¬ 
σεις και καταβάλλονται από αυτές απευθείας στον οργανισμό ή επιχείρηση 
που παρέχει τις υπηρεσίες αυτές. 

Άρθρο 10. 

1. Οι δαπάνες, οι οποίες επιβαρύνουν τις επιχειρήσεις που είναι εγκατε¬ 
στημένες στο Πολυώροφο Βιοτεχνικό Κέντρο Ρόδου, καθορίζονται ως εξής: 

α) Δαπάνες συντήρησης δικτύων: 

- ύδρευσης 

- αποχέτευσης . 

- ηλεκτροδότησης 

- τηλεφωνικής επικοινωνίας 


- φωτισμού οδών 

- φωτισμού κοινοχρήστων χώρων 

- ανελκυστήρων 

- θέρμανσης 

γ) Δαπάνες Συντήρησης, βελτίωσης και επισκευής: 

- εσωτερικού οδικού δικτύου 

- χώρων στάθμευσης 
πεζοδρομίων 

- χώρων πρασίνου 

- στεγασμένων κοινοχρήστων χώρων 

δωμάτων 

- όψεων του κτιρίου 

δ) Δαπάνες Λειτουργίας και Συντήρησης του Κεντρικού Συστήματος Βιο¬ 
λογικού Καθαρισμού Οικιακών Λυμάτων, του Πολυωρόφου Βιοτεχνικού 
Κέντρου Ρόδου. 

ε) Δαπάνες προμήθειας, συντήρησης και επισκευής των μέσων και 
σκευών αποκομιδής απορριμάτων. 

στ) Κοινόχρηστες δαπάνες λειτουργικότητας του κτιρίου: 

- αντίτιμο καταναλισκομένου ρεύματος για τον ηλεκτροφωτισμό των κοι¬ 
νοχρήστων χώρων, (υπαιθρίων, ημιϋπαιθρίων και στεγασμένων). 

- αντίτιμο καταναλισκομένου νερού για τις ανάγκες καθαριότητας κοινο¬ 
χρήστων χώρων, ποτίσματος κ.λπ., που καταγράφεται στον κοινόχρηστο 
μετρητή. 

- αντίτιμο υλικών καθαριότητας ■ 

- αντίτιμο καταναλισκομένου πετρελαίου κ.λπ. υλικών θερμάνσεως. 

- αμοιβές και εργοδοτικές εισφορές καθαριστών, εργατών, συντηρη¬ 
τών. 

ζ) Δαπάνες για την τοποθέτηση και συντήρηση τυποποιημένων πλαισίων 
ή στοιχείων ανάρτησης πληροφοριακών ή διαφημιστικών πινακίδων και 
αφισών των επιχειρήσεων και δημοσίου χαρακτήρα ή κοινής ωφελείας υπη¬ 
ρεσιών και οργανισμών. 

η) Γενικά έξοδα Διοίκησης και Διαχείρισης του Πολυωρόφου Βιοτεχνικού 
Κέντρου Ρόδου, όπως: 

Αμοιβές προσωπικού, εργοδοτικές εισφορές, αποζημίωση μελών Γνωμο- 
δοτικής Επιτροπής, φωτισμός, ύδρευση, θέρμανση, κλιματισμός, καθαριό¬ 
τητα, τηλεφωνικά, γραφική ύλη και λοιπά έξοδά του Γραφείου. 

2. Το συνολικό ετήσιο ύψος των δαπανών της παραγρ. 1 του παρόντος 
άρθρου καθορίζεται με απόφαση του φορέα, μετά από γραπτή εισήγηση των 
αρμοδίων υπηρεσιών αυτού, μέσα στο Α' 1 δνθήμέρο του μηνός Δεκεμβρίου 
για το επόμενο έτος. 

3. Οι δαπάνες της παραγρ. 1 του παρόντος άρθρου επιμερίζονται στις 
εγκατεστημένες στο Πολυώροφο Βιοτεχνικό Κέντρο Ρόδου επιχειρήσεις, 
σύμφωνα με τα ποσοστά που ορίζονται στην προαναφερόμενη στο άρθρο 2 
παράγρ. 4 πράξη συστάσεως οριζοντίου ιδιοκτησίας. Εξαιρούνται οι δαπά¬ 
νες συντήρησης και λειτουργίας του κεντρικού συστήματος καθαρισμού οι¬ 
κιακών λυμάτων, οι οποίες θα επιμερίζονται σύμφωνα με το άρθρο 7 πα¬ 
ράγρ. 2 . 

4. Οι εγκατεστημένες επιχειρήσεις οφείλουν να καταβάλουν στο φορέα το 
επιμεριζόμενο σ’ αυτές ποσό από τις δαπάνες της παραγρ. 1 του παρόντος 
άρθρου, μέσα στην τακτή προθεσμία και με τον τρόπο, που θα τους καθορί¬ 
σει ο φορέας. 

Άρθρο 11. 

Η ασφάλιση των κτιριακών εγκαταστάσεων κατά κινδύνων πυρός, πλημ¬ 
μύρας, εκρήξεων κ.λπ. είναι υποχρεωτική. Η σχετική δαπάνη βαρύνει τους 
ιδιοκτήτες ή μισθωτές ίων χώρων και συνάπτεται με μέριμνα του φορέα, 
ώστε ν’ αποφεύγονται οι συνέπειες της υπασφαλίσεως. 

ΚΕΦΑΛΑΙΟ IV 

Διοίκηση - Έλεγχος - Διαιτησία 

Άρθρο 12. ' . , · 

Το Πολυώροφο Βιοτεχνικό Κέντρο Ρόδου διευθύνεται από Γραφείο, που 
θα συστήσει και θα στελεχώσει ο φορέας. Στο Γραφείο θα λειτουργεί οικονο- 
μικοδιοικητική και τεχνική υπηρεσία. 

Άρθρο 13. 

1. Προϊστάμενος του Γραφείου ορίζεται υπάλληλος του φορέα, υπό τη 
διεύθυνση και εποπτεία του οποίου υπάγονται οι υπηρεσίες αυτού και ο 
οποίος ευθύνεται έναντι του φορέα για την εύρυθμη λειτουργία του Πολυω¬ 
ρόφου Βιοτεχνικού Κέντρου Ρόδου, την ακριβή εκτέλεση και εφαρμογή, από 
όλους του υποχρέους, των διατάξεων του παρόντος κανονισμού, τη διαπί- 

στωση τυχόν παραβάσεων, την υπόδειξη στο φορέα πάσης φύσεως μέτρων 
για την οργάνωση και λειτουργία του Πολυωρόφου Βιοτεχνικού Κέντρου 
Ρόδου. 

2. Ο Προϊστάμενος πρέπει να είναι πτυχιούχος Οικονομικής ή Τεχνικής 
Σχολής ημεδαπού ή αλλοδαπού Πανεπιστημίου ή άλλης ισοτίμου Ανωτά- 
της Σχολής και να έχει εμπειρία σε θέματα βιομηχανικής ανάπτυξης. 

3. Οι υπηρεσίες του Γραφείου μεριμνούν για τη συντήρηση, επισκευή και 
βελτίωση των κοινοχρήστων χώρων και κοινοχρήστων εγκαταστάσεων. 

'Αρθρο 14ο. 

1. Για την ορθολογική οργάνωση και λειτουργία του Πολυωρόφου Βιοτε¬ 
χνικού Κέντρου Ρόδου συγκροτείται ως συμβουλευτικό όργανο 
Επιτροπή, η οποία συνεδριάζει στο Γραφείο και απαρτίζεται: 

α)Από τον Προϊστάμενο της Υπηρεσίας Ηλεκτρισμού και Μηχανολογίας 
της Νομαρχίας. 

β) Από τον Προϊστάμενο του Γραφείου Διοικήσεως της ΒΙΠΕ Ρόδου. 

γ) Από έναν εκπρόσωπο του ΕΟΜΜΕΧ. 

δ) Από έναν εκπρόσωπο του τοπικού Βιοτεχνικού Επιμελητηρίου. 

ε) Από τρεις εκπροσώπους των εγκατεστημένων επιχειρήσεων. 

2. Οι ανωτέρω ορίζονται με τους αναπληρωτές τους για τριετή θητεία με 
απόφαση του φορέα. 

3. Καθήκοντα Προέδρου της Επιτροπής ασκεί ο Προϊστάμενος της Υπη¬ 
ρεσίας Ηλεκτρισμού και Μηχανολογίας και όταν αυτός απουσιάζει ο Προϊ¬ 
στάμενος του Γραφείου. 

4. Η Επιτροπή συνέρχεται με πρόσκληση του Προέδρου μία φορά τουλά¬ 
χιστον κάθε μήνα. Βρίσκεται σε απαρτία και συνεδριάζει όταν παρίστανται 
τουλάχιστον τέσσαρα από τα μέλη της, εκ των οποίων το ένα πρέπει να είναι 
ο Προϊστάμενος του Γραφείου. 

5. Καθήκοντα Γραμματέως, ο οποίος τηρεί και τα Πρακτικά της Επιτρο¬ 
πής, εκτελεί υπάλληλος του Γραφείου, που ορίζεται από τον Προϊστάμενο 
αυτού. 

'Αρθρο 15. 

Ο φορέας, μία τουλάχιστον φορά το χρόνο, ασκεί έλεγχο στις εγκατεστη¬ 
μένες στο Πολυώροφο Βιοτεχνικό Κέντρο Ρόδου επιχειρήσεις. Ο έλεγχος 
αποσκοπεί στη διαπίστωση της τήρησης του παρόντος κανονισμού, των 
συμβατικών υποχρεώσεων των επιχειρήσεων και την εφαρμογή της κείμε¬ 
νης Νομοθεσίας περί Βιομηχανικών Περιοχών. 

Άρθρο 16. 

1. Διαφορές, οι οποίες ανακύπτουν μεταξύ του φορέα και των εγκατεστη¬ 
μένων στο πολυώροφο Βιοτεχνικό Κέντρο Ρόδου επιχειρήσεων και ανάγο¬ 
νται στην ερμηνεία καί την εφαρμογή του παρόντος κανονισμού ή σε ενδεχό¬ 
μενα κενά αυτού, λύονται αποκλειστικά δια διαιτησίας εκ τριών διαιτητών 
κατά την ακόλουθη διαδικασία: Ο αϊτών τη διαιτησία με έγγραφο, που 
απευθύνεται και κοινοποιείται προς τον έτερο των μερών, καθορίζει με ακρί¬ 
βεια το αντικείμενο της διαφοράς και διορίζει το διαιτητή αυτού, προσκα- 
λών και τον έτερο να προβεί στο διορισμό του διαιτητού του. Ο αποδέκτης 
της κοινοποιήσεως υποχρεούται σε προθεσμία 10 ημερών να διορίσει το 
διαιτητή αυτού με έγγραφο που απευθύνεται και κοινοποιείται στον αιτήσα- 
ντα τη διαιτησία. Εάν ο αποδέκτης της κοινοποιήσεως παραλείψει να διορί¬ 
σει το διαιτητή του εντός της ανωτέρω προθεσμίας, τότε το διαιτητή διορίζει 
ο Πρόεδρος Εφετών Ρόδου (ή Δωδεκανήσου), με αίτηση του επισπεύσαντος 
τη διαιτησία. 

2. Ως Πρόεδρος του Διαιτητικού Δικαστηρίου ορίζεται ο Πρόεδρος του 
Πρωτοδικείου Ρόδου (ή Δωδεκανήσου) και τούτου απόντος ή κωλυομένου ο 
νόμιμος αναπληρωτής του. Οι διαιτητές οφείλουν να εκδόσουν την απόφασή 
τους σε προθεσμία δεκαπέντε (15) ημερών από τη συγκρότηση του Διαιτη¬ 
τικού Δικαστηρίου. Η προθεσμία αυτή μπορεί να παραταθεί με κοινή συμ¬ 
φωνία των διαδίκων. Οι διαιτητές, οι οποίοι δεν δεσμεύονται από κανόνες 
διαδικασίας, έχουν το δικαίωμα ακροάσεως εκπροσώπων των διαδίκων με¬ 


ρών και μαρτύρων, διενέργειας επιθεωρήσεως, εντολής για την εκτέλεση 
πραγματογνωμοσύνης κ.λπ. Σε περίπτωση αρνήσεως ή κωλύματος ενός εκ 
των διαιτητών να εξακολουθήσει η διαδικασία, αυτός αντικαθίσταται κατά 
την ίδια διαδικασία, που ακολουθήθηκε για το διορισμό του. Στην περί¬ 
πτωση αυτή η προθεσμία για την έκδοση της διαιτητικής απόφασης ανα¬ 
στέλλεται για το χρονικό διάστημα από την ημερομηνία που εκδηλώθηκε το 
κώλυμα. Η ημερομηνία αυτή βεβαιώνεται δια πράξεως, η οποία υπογράφε¬ 
ται από τους μη κωλυόμενους διαιτητές, μέχρις ότου αντικατασταθεί ο κω¬ 
λυόμενος ή αρνούμενος να συνεχίσει τη διαιτησία διαιτητής. Η άρνηση ενός 
από τους διαιτητές να υπογράψει τη διαιτητική απόφαση δεν ματαιώνει τη 
διαιτησία. Η απόφαση των διαιτητών είναι οριστική, τελεσίδικη και αμετά- 
κλητη και δεν υπόκειται σε κανένα τακτικό ή έκτακτο ένδικο μέσο. Εναντίον 
αυτής δεν χωρεί ακυρωτική της διαδικασίας αγωγή, ούτε ανακοπή κατά 
του εντάλματος εκτελέσεως. Τα έξοδα της διαιτησίας και η αποζημίωση 
των διαιτητών καθορίζονται από τη διαιτητική απόφαση και βαρύνουν τον 
ηττώμενο διάδικο. 

3. Η υποβολή διαφορών στη διαιτησία εκ μέρους των εγκατεστημένων 
στο Πολυώροφο Βιοτεχνικό Κέντρο Ρόδου επιχειρήσεων δεν αναστέλλει την 
εκτέλεση των υποχρεώσεών τους έναντι του φορέως. 

ΚΕΦΑΛΑΙΟ V 
Μεταβατικές διατάξεις. 

Άρθρο 17. 

1. Σε περίπτωση κατά την οποία, από αντικειμενικούς λόγους καθίστα¬ 
ται ανέφικτος η εφαρμογή ορισμένων διατάξεων του κανονισμού, ρυθμίζο¬ 
νται αναλόγως τα θέματα που προκύπτουν με αποφάσεις του φορέα. 

2. Στα συμβόλαια μεταβιβάσεως ή μισθώσεως, εφόσον κατά το χρόνο 
καταρτίσεώς τους υφίσταται αδυναμία εφαρμογής διατάξεων του κανονι¬ 
σμού, γίνεται ρητή μνεία αυτού και ρυθμίζονται στο συμβόλαιο όλα τα θέ¬ 
ματα που προκύπτουν. 

ΚΕΦΑΛΑΙΟ VI 
Τελικές διατάξεις. 

Άρθρο 18. 

Η τήρηση και εφαρμογή των διατάξεων του παρόντος Κανονισμού είναι 
καθολικώς υποχρεωτική, τόσο από τις προεγκατεστημένες ή εγκαθιστάμε¬ 
νες στο. Πολυώροφο Βιοτεχνικό Κέντρο Ρόδου επιχειρήσεις, όσο και από 
τους καθολικούς ή ειδικούς διαδόχους αυτών, ανεξαρτήτως εάν ο Κανονι¬ 
σμός μνημονεύεται στις οικείες μεταβιβαστικές πράξεις ή το πρόγραμμα 
πλειστηριασμού ή την κατακυρωτική περίληψη. Κάθε χρήση προεγκατε- 
στημένης ή εγκαθισταμένης στο Πολυώροφο Βιοτεχνικό Κέντρο, από μη 
παραγωγική Βιοτεχνική επιχείρηση, καταργείται μετά από ένα το βραδύ- 
δύτερο χρόνο από της ισχύος του παρόντος, αδιακρίτως του χρόνου ισχύος 
της αυμβάσεως παραχωρήσεως. 

Αθήνα, 10 Νοεμβρίου 1988 
Ο Διοικητής 

ΜΙΧΑΛΗΣ Γ. ΣΑΛΛΑΣ 

Οι Υποδιοικητές 

Ν. ΖΩΓΡΑΦΟΣ ΙΑΚ. ΓΕΩΡΓΑΝΑΣ 

Β. Η εφαρμογή του παρόντος Κανονισμού αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1989 

Ο ΑΝΑΠΛ. ΥΠΟΥΡΓΟΣ 

Κ. ΠΑΠΑΙΜΑΓΙΩΤΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




